ปอดเหล็กเจ้าถิ่น ผงาดคว้าแชมป์ ซูเปอร์ฮาล์ฟ มาราธอนฯ
ปอดเหล็กเจ้าถิ่น นนร.จิรัชย์ รองแก้ว คว้าแชมป์ประเภททั่วไปชาย ระยะ 32 กม. ขณะที่ นนวรัตน์ ฤทัยภัทร คว้าแชมป์สมัยที่ 3 ติดต่อกัน ซิวถ้วยพระราชทาน พลเอกหญิง สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี,วันที่ 3 พ.ย.62 การแข่งขัน เดิน-วิ่ง เขาชะโงก ซูเปอร์ฮาล์ฟมาราธอน ครั้งที่ 25 ประจำปี 2562 ชิงถ้วยพระราชทาน พลเอกหญิง สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ซึ่งเป็นมหกรรมสร้างเสริมสุขภาพภายใต้แนวคิด ชีวิตดีเริ่มที่เรา โดยปีนี้มีนักวิ่งร่วมชิงชัยกว่า 15,000 คน การแข่งขันแบ่งเป็น 3 ระยะทาง คือ ซูเปอร์ฮาล์ฟมาราธอน 32 กม. ฮาล์ฟมาราธอน 16 กม. และมินิมาราธอน 10 กม. พร้อมด้วยกิจกรรมเดิน-วิ่ง ครอบครัวเพื่อสุขภาพ ระยะทาง 3 กม. ออกสตาร์ตและเข้าเส้นชัยที่ลานหน้ากองบัญชาการโรงเรียนนายร้อยพระจุลจอมเกล้า (จปร.),พร้อมกันนี้ภายในงานยังได้รับพระมหากรุณาธิคุณจาก พลเอกหญิง สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ ร่วมงาน และพระดำเนินนำข้าราชการเป็นระยะทาง 1.3 กม.ด้วยเช่นกัน,โดยแชมป์ระยะ 32 กิโลเมตร ประเภททั่วไปชาย (ไม่จำกัดอายุ) ตกเป็นของ นักเรียนนายร้อย จิรัชย์ รองแก้ว ปอดเหล็กเจ้าถิ่นจากชมรมกรีฑาโรงเรียนนายร้อย จปร. ทำเวลาได้ 2.03.58 ชม. ส่วนอันดับ 2 ได้แก่ อภิเดช ช่วยศรีสวัสดิ์ ทำเวลาได้ 2.05.43 ชม. และอันดับ 3 ได้แก่ นักเรียนนายร้อย เชิดเกียรติ ใจงาม ทำเวลาได้ 2.07.38 ชม.,ด้าน แชมป์ ระยะ 32 กิโลเมตร ประเภททั่วไปหญิง ตกเป็นของ นนวรัตน์ ฤทัยภัทร ปอดเหล็กดาวรุ่งสาวจากชมรมทองผาภูมิวิทยา ทำเวลาได้ 2.26.30 ชม. ซึ่งนับเป็นแชมป์สมัยที่ 3 ติดต่อกันของเจ้าตัวในการลงชิงชัยรายการนี้ ส่วนอันดับ 2 ได้แก่ พัสตราภรณ์ นุตวงษ์ ทำเวลาได้ 2.44.55 ชม. และอันดับ 3 ได้แก่ สรโชา ศิลประสพทำเวลาได้ 2.46.48 ชม.,ส่วนนักวิ่งที่ทำเวลาได้เร็วที่สุดในระยะ 32 กม. ประเภทจำกัดอายุ ตกเป็นของ ไดสุเกะ ยามาอูชิ ปอดเหล็กจากญี่ปุ่น ในรุ่นอายุ 30-34 ปีชาย โดยทำเวลาได้ 2.02.25 ชม.
ปอดเหล็กเจ้าถิ่น นนร.จิรัชย์ รองแก้ว คว้าแชมป์ประเภททั่วไปชาย ระยะ 32 กม. ขณะที่ นนวรัตน์ ฤทัยภัทร คว้าแชมป์สมัยที่ 3 ติดต่อกัน ซิวถ้วยพระราชทานฯ
วิ่ง,วิ่งมาราธอน,เดิน-วิ่ง เขาชะโงก ซูเปอร์ฮาล์ฟมาราธอน